Document ID: 32005R0705

KOMMISSIONENS FORORDNING (EF) Nr. 705/2005
af 4. maj 2005
om ændring eller ophævelse af visse forordninger om tarifering af varer i den kombinerede nomenklatur
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
ud fra følgende betragtninger:
(1)
Visse kommissionsforordninger om tarifering af varer, der er vedtaget for at sikre ensartet anvendelse af den kombinerede nomenklatur som fastsat ved forordning (EØF) nr. 2658/87, henviser til koder, der ikke længere eksisterer. De bør derfor ajourføres ved ændringer, hvormed der tages hensyn til de relevante gældende koder.
(2)
Andre forordninger er blevet overflødige på grund af ændringer af varebeskrivelserne og de tilsvarende koder i det harmoniserede system eller i den kombinerede nomenklatur. De bør derfor ophæves.
(3)
De i denne forordning fastsatte foranstaltninger er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Koderne i de forordninger, der er angivet i bilag I til denne forordning, erstattes af koderne i den kombinerede nomenklatur som vist i bilaget.
Artikel 2
1. I skemaet i bilaget til Kommissionens forordning (EØF) nr. 3491/88 (2), udgår varepost 2.
2. I skemaet i bilaget til Kommissionens forordning (EF) nr. 883/94 (3), udgår varepost 1.
3. I skemaet i bilaget til Kommissionens forordning (EF) nr. 710/2000 (4), udgår varepost 2.
Artikel 3
Kommissionens forordninger opført i bilag II til denne forordning ophæves.
Artikel 4
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. maj 2005.

Labels: 3
15
19